ཟླ་༡༠པའི་ཚེས་༡༡ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།ཡུ་གུར་ས་གནས་སྲིད་གཞུང་གིས་ཁུལ་དེའི་ཁྲིམས་ཀྱི་དོན་ཚན་༣༣བསྐྱར་བཅོས་བྱས་ཏེ།ལག་ཤེས་སྦྱོང་བརྡར་ལྟེ་གནས་ཁང་ལྟ་བུའི་ལྟེ་གནས་ཁང་སོགས་ཀྱིས།སྦྱོང་བརྡར་བྱེད་མཁན་རྣམས་ལ་རྒྱ་ཡིག་དང་རྒྱལ་ཁབ་ཀྱི་ཁྲིམས་སྒྲིགདེ་བཞིན་ལག་ཤེས་བཅས་ལ་སྦྱོང་བརྡར་སྤྲོད་དགོས་པ་དང་།ཆོས་ལུགས་ཀྱི་ཐལ་ཆེའི་ལྟ་བ་ལ་འཐབ་རྒོལ་གྱི་སློབ་གསོ་སྤྲད་དགོས་པ།དེ་བཞིན་སྤྱོད་པ་དང་སེམས་ཁམས་ལ་བཅོས་བསྒྱུར་བཏང་ཏེ།སྦྱོང་བརྡར་པ་རྣམས་སྤྱི་ཚོགས་དང་ནང་མིར་ཕྱིར་ལོག་ཐུབ་པའི་རམ་འདེགས་བྱེད་དགོས་སྐོར་བཀོད་ཡོད་འདུགརྒྱ་ནག་གིས་བརྗོད་བཞིན་པའི་ལག་ཤེས་སྦྱོང་བརྡར་ཁང་དེ་རིགས་ནི་ཡུ་གུར་མི་རིགས་སྟོང་ཕྲག་མང་པོ་བཀག་ཉར་བྱས་ཏེ།ཆབ་སྲིད་སློབ་གསོ་བཅོས་བསྒྱུར་སྤྲོད་ཡུལ་ཡིན་པ་རེད།